VIEŠOJI ĮSTAIGA ROKIŠKIO JAUNIMO CENTRAS

Viešoji įstaiga, Vytauto g. 20, LT-42115 Rokiškis, tel. (8 458) 32732.,el. p. [jaunimocentras@rjc.lt](file:///C:\Users\centras\Desktop\ŽIOBIŠKIS\vsi\AppData\Roaming\Microsoft\Word\jaunimocentras@rjc.lt)

Duomenys kaupiami ir saugomi Juridinių asmenų registre, kodas 190254729.

PATVIRTINTA

VšĮ Rokiškio jaunimo centro direktoriaus

2019 m. kovo 5 d. įsakymu Nr. V-5

**BALDŲ PIRKIMO SĄLYGOS**

**I. BENDROSIOS NUOSTATOS**

1. Viešoji įstaiga Rokiškio jaunimo centras, (toliau – Jaunimo centras), įgyvendindamas projektą „Vaikų ir jaunimo neformaliojo ugdymosi galimybių plėtra Rokiškio rajone“ Nr. 09.1.3.-CPVA-R-725-51-0006 mažos vertės skelbiamos apklausos būdu numato pirkti baldus. Pirkimas bus atliekamas elektroninėmis priemonėmis Centrinėje viešųjų pirkimų informacinėje sistemoje (toliau – CVP IS).

2. Pirkimas vykdomas vadovaujantis Lietuvos Respublikos viešųjų pirkimų įstatymu, Mažos vertės pirkimų tvarkos aprašu (patvirtintu Viešųjų pirkimų direktoriaus 2017 m. birželio 28 d. įsakymu Nr. IS-97), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis apklausos sąlygomis.

3. Vartojamos pagrindinės sąvokos, apibrėžtos Viešųjų pirkimų įstatyme ir Mažos vertės pirkimų tvarkos apraše.

## 4. Skelbimas apie pirkimą paskelbtas Centrinėje viešųjų pirkimų informacinėje sistemoje <https://pirkimai.eviesiejipirkimai.lt/> ir Jaunimo centro tinklalapyje <http://www.rjc.lt/>.

5. Susirašinėjimas vykdomas, pasiūlymai bei kiti su pirkimu susiję dokumentai pateikiami elektroninėmis priemonėmis naudojant CVP IS.

6. Įgaliotas asmuo palaikyti tiesioginį ryšį su tiekėjais – pirkimo organizatorius Valdemaras Gužas. El. paštas [info@rjc.lt](mailto:info@rjc.lt). Tel. 8 612 89473.

7. Jaunimo centras nėra pridėtinės vertės mokesčio (toliau – PVM) mokėtojas.

**II. PIRKIMO OBJEKTAS**

8. Pirkimo objektas – baldai pagal pirkimo sąlygų **priedo Nr. 1** reikalavimus**.** BVPŽ kodas 39100000. Baldų pristatomi surinkti ar surenkami pristačius adresu – Vytauto g. 20, Rokiškio m.

10. Pirkimas yra vientisas ir į dalis neskaidomas, todėl pasiūlymas **(priedas Nr. 2)** turi būti teikiamas visai pirkimo apimčiai.

11.Pasiūlymą sudaro užpildyti pirkimo sąlygų **priedai Nr. 1 ir Nr. 2.**

12. Alternatyvūs pasiūlymai nepriimami ir nevertinami.

13. Pasiūlymus prašome pateikti iki 2019-03-13 10 val. naudojantis CVP IS

# 

# **III. TIEKĖJŲ KVALIFIKACIJOS REIKALAVIMAI**

14. Tiekėjas turi teisę verstis ta veikla, kuri reikalinga pirkimo sutarčiai **(Priedas Nr. 3)** įvykdyti. Dokumentų, patvirtinančių atitiktį nustatytiems reikalavimams, bus prašoma tik iš galimo laimėtojo.

**IV. PASIŪLYMŲ VERTINIMAS**

15. Pasiūlymuose nurodytos kainos vertinamos eurais.

16. Jaunimo centras atmeta pasiūlymą, jeigu:

16.1. pasiūlymas neatitiko pirkimo sąlygose nustatytų reikalavimų:

16.2. buvo pasiūlytos per didelė, Jaunimo centrui nepriimtina kaina.

17. Iš Jaunimo centro neatmestų pasiūlymų, išrenkamas ekonomiškai naudingiausias pasiūlymas pagal kainą.

18. Su laimėjusiu tiekėjus bus sudaroma Prekių viešojo pirkimo – pardavimo trišalė sutartis. Sutarties projektas pirkimo sąlygų **priedas Nr. 3**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr. 1**

**Reikalavimai baldams**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Reikalavimai** | **Kiekis**  **Vnt.** | **Vieneto kaina be PVM** | **Suma su PVM** |
| **1** | Spintos (dokumentų) | Pusiau uždaros, su ne mažiau kaip keturiomis lentynomis, buko spalvos. Išmatavimai cm.: ne mažiau kaip 80x190x42 (P x A x G) | **3** |  |  |
| **2** | Spintos  (dokumentų) | Pilnai uždaros, su ne mažiau kaip keturiomis lentynomis, buko spalvos. Išmatavimai cm.: ne mažiau kaip 80x190x42 (P x A x G) | **3** |  |  |
| **3** | Spintelės  (dokumentų) | Pilnai uždaros, su ne mažiau kaip viena lentyna, buko spalvos. Išmatavimai cm.: ne mažiau kaip 80x82,5x42 (P x A x G) | **3** |  |  |
| **4** | Stalai | Skaitytojo dviviečiai, buko spalvos. Išmatavimai cm.: ne mažiau kaip 120x74x60 (P x A x G) | **8** |  |  |
| **5** | Stalas | Rašomasis, su keturių stalčių bloku, buko spalvos. Išmatavimai cm.: ne mažiau kaip 120x74x60 (P x A x G) | **1** |  |  |
| **Viso su PVM.:** | | | | | |

**Į baldų kainą turi būti įskaičiuota pristatymo ir surinkimo kaina**.

Baldai pagaminti iš laminuotų medžio drožlių plokščių ne mažiau nei 18 mm storio. Baldų briaunos laminuotos ne plonesne nei 0,4 mm storio ABS/PVC briauna. Stalų kojos iš medžio drožlių plokščių. Stalai su kojų uždanga. Stalų stalviršiai ne mažiau kaip 25 mm storio, briaunos laminuotos ne plonesne nei 2 mm storio ABS/PVC briauna.

**Priedas Nr. 2**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

VšĮ Rokiškio jaunimo centras

(Adresatas (perkančioji organizacija))

**PASIŪLYMAS BALDŲ ĮSIGIJIMUI**

**\_\_\_\_\_\_\_\_\_**

(Data)

\_\_\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė ar subrangovai, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose.

Mes siūlome šią bendrą baldų kainą.

|  |  |  |
| --- | --- | --- |
| Eil. Nr. | Pavadinimas | Kaina be PVM |
| 1 | 2 | 3 |
| 1. | **Baldai pagal priedą Nr. 1** |  |
| 2. | **PVM - 21% :** | |
| 3. | **IŠ VISO SU PVM :** | |

|  |  |
| --- | --- |
| Bendra pasiūlymo kaina su PVM – (žodžiais) | Eur. |

Į šią sumą įeina visos išlaidos ir visi mokesčiai, taip pat ir PVM, kuris sudaro \_\_\_\_\_\_\_\_\_\_\_Eur.

Tais atvejais, kai pagal galiojančius teisės aktus tiekėjui nereikia mokėti PVM, lentelės atitinkami punktai nepildomi ir nurodo priežastis, dėl kurių PVM nemokama.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

|  |  |  |  |  |  |
| --- | --- | --- | --- | --- | --- |
| Pasiūlymas galioja 30 dienų. | | | | | |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

**A.V.**

**Priedas Nr.**3

(Sutarties projektas**)**

**PREKIŲ VIEŠOJO pirkimo–PARDAVIMO**

**TRIŠALĖ SUTARTIS Nr.**

**PIRKIMO Nr. \_\_\_\_\_\_\_\_\_**

**Du tūkstančiai devynioliktų metų kovo mėnesio ..................diena**

*Rokiškis*

Viešoji įstaiga Rokiškio jaunimo centras, juridinio asmens kodas 190254729, kurios registruota buveinė yra Vytauto g. 20, Rokiškio m., duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama VšĮ Rokiškio jaunimo centro direktorės (vardas, pavardė), veikiančios pagal VšĮ Rokiškio jaunimo centro įstatus (toliau – Pirkėjas), ir

*(tiekėjas)*, juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – Tiekėjas),

*(jei tai ūkio subjektų grupė – atitinkami duomenys apie kiekvieną partnerį)*

Rokiškio rajono savivaldybės administracija, juridinio asmens kodas 188772248, kurios registruota buveinė yra Respublikos g. 94, Rokiškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama savivaldybės administracijos direktorės Natašos Aleksiejavos, veikiančios pagal Rokiškio rajono savivaldybės administracijos nuostatus (toliau – Mokėtojas) toliau kartu šioje paslaugų viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“,

sudarė šią prekių viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

Sutartis sudaroma įgyvendinant **Projekto** Nr. 09.1.3.-CPVA-R-725-51-0006 „Vaikų ir jaunimo neformalaus ugdymosi galimybių plėtra Rokiškio rajone“

**1. Sutarties dalykas**

1.1. Sutarties dalykas yra baldų (toliau Prekės) pirkimas pagal pirkimo sąlygų priedą Nr. 1.

1.2. Prekių pristatymo ir surinkimo vieta – Vytauto g. 20, Rokiškio m.

1.3. Tiekėjas įsipareigoja savo rizika ir priemonėmis pristatyti ir perduoti Pirkėjui nuosavybės teise Sutarties 1.1 punkte nurodytas Prekes, o Pirkėjas įsipareigoja priimti tvarkingas ir kokybiškas Prekes, sumokant Tiekėjui Sutarties kainą, Sutartyje numatytomis sąlygomis ir terminais.

**2. Sutarties galiojimas, vykdymo pradžia, trukmė ir terminai**

2.1. Prekių pristatymo terminas 15 d. d. nuo Sutarties įsigaliojimo dienos.

2.2. Dėl aplinkybių, nepriklausančių nuo Tiekėjo, Prekių pristatymo terminas gali būti pratęstas ne ilgiau kaip iki 5 d. d.

2.3. Sutartis įsigalioja Šalims ją pasirašius ir galioja iki visiško Šalių įsipareigojimų įvykdymo.

**3. Sutarties kaina ir mokėjimo sąlygos**

3.1. Į sutarties kainą turi būti įskaičiuota Prekių kaina, visos pristatymo, surinkimo išlaidos ir mokesčiai.

3.2. Pirkimo sąlygų priede Nr. 2, kuris yra sutarties priedas, numatoma sutarties vertė \_\_\_\_\_\_(suma skaičiais ir žodžiais) eurų iš kurių PVM sudaro \_\_\_\_\_(suma skaičiais ir žodžiais) eurų.

3.3. Mokėtojas už perkamas Prekes Tiekėjui atsiskaito mokėjimo pavedimu į Tiekėjo nurodytą banko sąskaitą per 60 dienų nuo Prekių pristatymo ir perdavimo akto pasirašymo..

**4. Šalių atsakomybė**

4.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

4.2. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui už kiekvieną uždelstą dieną 0,02 % dydžio delspinigius nuo laiku nesumokėtos sumos.

4.3 Tiekėjas neįvykdęs sutartinių įsipareigojimų arba įvykdęs netinkamai, Pirkėjui pareikalavus privalo sumokėti 0,02 % dydžio delspinigius už kiekvieną įsipareigojimų neįvykdymo dieną.

4.4. Delspinigių sumokėjimas neatleidžia Sutarties Šalių nuo sutartinių įsipareigojimų vykdymo.

**5. Tiekėjo teisės ir pareigos**

5.1. Tiekėjas įsipareigoja:

5.1.1. nuosekliai vykdyti Sutartį, pristatyti Prekes Sutartyje nurodytu adresu, atlikti kitus įsipareigojimus, nustatytus Sutartyje ir techninėje specifikacijoje, įskaitant ir Prekių defektų šalinimą.

5.1.2. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą.

5.1.3. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas.

5.2. Tiekėjas turi kitas teises, numatytas Sutartyje ir Lietuvos respublikos galiojančiuose teisės aktuose.

**6. Pirkėjo teisės ir pareigos**

6.1. Pirkėjas įsipareigoja:

6.1.1. priimti Šalių susitartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;

6.1.2. priėmimo metu patikrinti perduodamas Prekes. Po patikrinimo pasirašyti Prekių gavimo dokumentus;

6.1.3. sumokėti už Prekes Sutarties kaina ir terminais;

6.1.4. tinkamai vykdyti kitus įsipareigojimus numatytus Sutartyje;

6.2. Pirkėjas turi šios Sutarties bei Lietuvos Respublikos galiojančių teisės aktų numatytas teises.

**7. Nenugalimos jėgos aplinkybės (*force majeure*)**

7.1. Šalys neatsako už įsipareigojimų pagal Sutartį nevykdymą, jeigu įrodo, kad tai buvo sąlygota neįprastų aplinkybių, kurių Šalys negalėjo kontroliuoti ir numatyti, išvengti ar pašalinti jokiomis priemonėmis. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje. Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ Esant nenugalimos jėgos aplinkybėms Sutarties Šalys Lietuvos Respublikos Teisės aktuose nustatyta tvarka yra atleidžiamos nuo atsakomybės už Sutartyje numatytų prievolių nevykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, kurios įsipareigojimų vykdymui trukdo susidariusios nenugalimos jėgos aplinkybės, privalo apie tai nedelsdama, bet ne vėliau kaip per 3 darbo dienas, informuoti kitą Šalį bei nurodyti terminą, iki kurio sutartinių prievolių vykdymas atidedamas.

7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**8. Konfidencialumo įsipareigojimai**

8.1. Šalys sutinka laikytis šios sutarties sąlygų, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų numatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Prekių pristatymo terminus.

**9. Sutarties pažeidimas**

9.1. Jeigu kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia sutartį.

9.2. Vienai Sutarties Šaliai pažeidus Sutartį, nukentėjusi Šalis turi teisę:

9.2.1. reikalauti kitos Šalies vykdyti sutartinius įsipareigojimus;

9.2.2. reikalauti atlyginti nuostolius;

9.2.3. reikalauti sumokėti Sutarties sąlygose nustatytus delspinigius;

9.2.4. nutraukti sutartį;

9.2.5. taikyti kitus Lietuvos Respublikos teisės aktų nustatytus teisių gynimo būdus.

**10. Prekių kokybė ir garantiniai įsipareigojimai**

10.1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Techninėje specifikacijoje ir Sutarties sąlygose pateiktus reikalavimus. Tiekėjas privalo garantuoti, kad pristatytos Prekės yra naujos, nenaudotos, tinkamos naudoti pagal paskirtį.

10.2. Jei per Prekių garantinį terminą po Prekių perdavimo Pirkėjui dienos išryškėja paslėptų Prekių trūkumų, kurie atsirado ne dėl to, kad Pirkėjas pažeidė Prekių naudojimo ir/ ar Prekių saugojimo taisykles, Pirkėjas turi nedelsdamas pranešti apie tokius neatitikimus Tiekėjui, nurodydamas protingą terminą per kurį Tiekėjas turi pašalinti defektus ar gedimus. Jeigu per nurodytą terminą Tiekėjas nepašalina trūkumų ar gedimų, Tiekėjas turi atlyginti Pirkėjo turėtas išlaidas dėl trūkumų pašalinimo.

10.3. Garantinis terminas pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos.

**11. Sutarties nutraukimas**

11.1. Sutartis gali būti nutraukta raštišku Šalių susitarimu arba vienos iš Šalių valia.

11.2. Pirkėjas turi teisę vienašališkai nutraukti šią Sutartį prieš terminą šiais atvejais;

11.2.1. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

11.2.2. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

11.2.3. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

11.2.4. kai Tiekėjas nesilaiko Sutarties vykdymo terminų;

11.2.5. kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas.

11.3. Tiekėjas turi teisę vienašališkai nutraukti šią Sutartį prieš terminą šiais atvejais:

11.3.1. kai Pirkėjas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas;

11.3.2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

11.4. Jei Sutartis nutraukiama Tiekėjo iniciatyva dėl Pirkėjo kaltės, Pirkėjas atlygina Tiekėjui jo patirtus nuostolius ar žalą.

11.5. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitai Šaliai apie savo ketinimus.

**12. Ginčų nagrinėjimo tvarka.**

12.1. Šiai Sutarčiai ir visoms iš šios sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

12.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami kompetentingame Lietuvos Respublikos teisme.

**13. Baigiamosios nuostatos**

13.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

13.2. Visus kitus klausimus, kurie neaptarti sutartyje, reguliuoja Lietuvos Respublikos teisės aktai.

13.3. Sutartis yra Sutarties Šalių perskaityta, jų suprasta ir jos autentiškumas patvirtintas kiekvienos Šalies tinkamus įgaliojimus turinčių asmenų parašais

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Pirkėjo vardu**  **VšĮ Rokiškio jaunimo centras,** Vytauto g. 20, Rokiškis*,*  įmonės kodas 190254729, Luminor Bank AB,  Banko kodas 40100,  Sąskaitos Nr.  LT554010041500275597  Tel.:(8 458) 32732  *Direktorė*  *( vardas, pavardė)*  *(parašas)*    A.V. | **Tiekėjo vardu**  *Tiekėjo* *pavadinimas*  *adresas, ,*  įmonės kodas,  *PVM mokėtojo kodas,*  *banko pavadinimas* \_\_\_\_\_  banko kodas \_\_\_\_\_\_\_\_\_\_,  Sąskaitos Nr. \_\_\_\_\_\_\_\_\_\_\_\_\_\_\_\_\_\_\_  tel. *numeris, fakso numeris*  *pareigų pavadinimas*  *Vardas, pavardė*  *parašas)*    A.V. | **Mokėtojo vardu**  **Rokiškio rajono savivaldybės administracija**  Respublikos g. 94, Rokiškis*,*  įmonės kodas 188772248,  Luminor Bank AB,  Banko kodas 40100,  Sąskaitos Nr.  LT22 4010 0415 0021 9252  Tel.:(8 458) 71233,  faks.: (8 458) 711420  *Administracijos direktorė*  *( vardas, pavardė)*  *(parašas)*    A.V. |

\_\_\_\_\_\_\_\_\_\_\_\_\_\_\_\_\_\_\_